**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2019 M. GEGUŽĖS 3 D. SPRENDIMO NR. T2-121 „DĖL KLAIPĖDOS MIESTO SAVIVALDYBĖS TARYBOS KONTROLĖS KOMITETO SUDARYMO“ PAKEITIMO“ PROJEKTO**

1. **Projekto rengimą paskatinusios priežastys.**

Klaipėdos miesto savivaldybė tarybos (toliau – Taryba) 2019-05-03 sprendimo Nr. T2-121 „Dėl Klaipėdos miesto savivaldybės tarybos kontrolės komiteto sudarymo“ 1 punktu sudarytas Klaipėdos miesto savivaldybės tarybos Kontrolės komitetas iš 8 (aštuonių) narių ir patvirtintas šio komiteto narių vardinis sąrašas: Arūnas Barbšys, Saulius Budinas, Ligita Girskienė, Elida Mantulova, Andrius Petraitis, Audrius Petrošius, Viktor Senčila, Alina Velykienė. Lietuvos Respublikos vietos savivaldos įstatymas numato, kad į Kontrolės komitetą įeina vienodas visų savivaldybės tarybos narių frakcijų ir savivaldybės tarybos narių grupės, jeigu ją sudaro ne mažiau kaip 3 savivaldybės tarybos nariai, deleguotų atstovų skaičius. Pasikeitus savivaldybės tarybos narių frakcijų sudėčiai, t. y. tarybos nariui Audriui Petrošiui palikus frakciją „Už Klaipėdą“ ir prisijungus prie Tėvynės sąjungos – Lietuvos krikščionių demokratų frakcijos, šios frakcijos keičia į Kontrolės komitetą deleguojamus atstovus. Frakcijos „Už Klaipėdą“ deleguojami atstovai – Elida Mantulova ir Vytis Radvila, Tėvynės sąjungos – Lietuvos krikščionių demokratų frakcijos deleguojami atstovai – Arūnas Barbšys ir Audrius Petrošius. Atsižvelgiant į tai, rengiamas tarybos sprendimo projektas dėl Kontrolės komiteto narių pakeitimo.

Projektas parengtas vadovaujantis Lietuvos Respublikos vietos savivaldos įstatymo 14 straipsnio 2 dalimi, 16 straipsnio 2 dalies 6 punktu, 18 straipsnio 1 dalimi, Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, 24.1 ir 24.2 papunkčiais.

**2. Sprendimo projekto tikslas ir uždaviniai.**

Tarybai priėmus šį sprendimą, bus sudarytas teisės aktų reikalavimus atitinkančios sudėties Klaipėdos miesto savivaldybės tarybos Kontrolės komitetas.

  **3. Kokių teigiamų rezultatų laukiama.**

Sudarytas teisės aktų reikalavimus atitinkančios sudėties Klaipėdos miesto savivaldybės tarybos Kontrolės komitetas.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų parengti nereikia.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**PRIDEDAMA:**

1. Sprendime nurodytųteisės aktų ištraukos, 1 lapas;
2. Klaipėdos miesto savivaldybės tarybos 2019-05-03 sprendimo Nr. T2-121 išrašas, 1 lapas.

Klaipėdos miesto savivaldybės meras Vytautas Grubliauskas

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**14 straipsnis. Savivaldybės tarybos komitetai**

1. Savivaldybės tarybos komitetai sudaromi savivaldybės tarybai teikiamiems klausimams preliminariai nagrinėti ir išvadoms bei pasiūlymams teikti, kontroliuoti, kaip laikomasi įstatymų ir vykdomi savivaldybės tarybos, mero sprendimai.

2. Komitetai sudaromine mažiau kaip iš 3tarybos narių savivaldybės tarybos sprendimu.Kiekvienoje savivaldybėje privaloma sudaryti Kontrolės komitetą. Į Kontrolės komitetą įeina vienodas visų savivaldybės tarybos narių frakcijų ir savivaldybės tarybos narių grupės, jeigu ją sudaro ne mažiau kaip 3 savivaldybės tarybos nariai, deleguotų atstovų skaičius. Sudarant kitus komitetus, laikomasi proporciniodaugumos ir mažumos atstovavimo principo. Komitetų ir jų narių skaičių, komitetų įgaliojimus, išskyrus Kontrolės komitetą, nustato savivaldybėstaryba. Kontrolės komiteto įgaliojimus savivaldybės taryba nustato atsižvelgdama į šio straipsnio 4 dalį. Komitetų darbo tvarka nustatoma reglamente.

**16 straipsnis. Savivaldybės tarybos kompetencija**

6) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas;

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

PATVIRTINTA

Klaipėdos miesto savivaldybės

tarybos 2016 m. birželio 23 d.

sprendimu Nr. T2-184

**KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

24. **Komitetų sudarymas.**

24.1. Komitetas sudaromas iš ne mažiau kaip 3 Tarybos narių. Taryba tvirtina vardinį komiteto narių sąrašą.

24.2. Į Kontrolės komitetą įeina vienodas visų Tarybos narių frakcijų ir Tarybos narių grupės, jeigu ją sudaro ne mažiau kaip 3 Tarybos nariai, deleguotų atstovų skaičius. Sudarant kitus komitetus, laikomasi proporcinio daugumos ir mažumos atstovavimo principo.